Karabo Sibanda

Karabo Sibanda (født 2. juli 1998) er en botswansk friidrettsutøver som konkurrerer i sprintløp. Han ble afrikansk juniormester på 400 og 4x400 meter ved Juniorafrikamesterskapet i friidrett 2015. 

 Idrettskarriere 
2014
Sibanda deltok ved junior-VM i friidrett 2014. På 400 meter der ble han slått ut i semifinalen, med 22. beste tid.IAAF - IAAF world junior championships 2014 - 400 metres men, besøkt 23. desember 2015. Han deltok også på 4 x 400 meter, men Botswana ble diskvalifisert i finalen for å ha trådd i banen innenfor.IAAF - IAAF world junior championships 2014 - Men's 4x400 metres relay, besøkt 23. desember 2015. 

Han deltok også ved Sommer-OL for ungdom 2014, der han kom på 2.-plass på 400 meter, med ny personlig rekord på 46,76 sekunder. Jamaicanske Martin Manley vant denne øvelsen.IAAF - 2nd Youth Olympic Games > 400 Metres - men, besøkt 23. desember 2015. 

2015
I mars 2015 deltok Sibanda ved Juniorafrikamesterskapet i friidrett 2015, der han fikk to gullmedaljer. Han vant 400 meter på tiden 46,33, og han deltok også på Botswanas stafettlag som vant gull på 4 x 400 meter.African Athletics - Nigerian defending champions Brume, Oduduru prevail-African Junior Champs Day Four, besøkt 23. desember 2015. Også ved Ungdomsafrikamesterskapet i friidrett 2015 vant han 400 meter, og Botswana kom her på 2.-plass på medleystafetten. 

Ved Ungdomssamveldelekene 2015 i september vant han 400 meter med ny mesterskapsrekord og personlig rekord på 45,83, og han deltok også på Botswanas lag som vant 4 x 100 meter. 

 Referanser 

 Eksterne lenker 

  Profil hos All-Athletics 

Kategori:Botswanske sprintere
Kategori:Afrikamestere i friidrett for Botswana
Kategori:Afrikamesterskap-sølvmedaljevinnere i friidrett for Botswana
Kategori:Juniorafrikamestere i friidrett
Kategori:Deltakere for Botswana under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Botswana under VM i friidrett 2017
Kategori:Deltakere for Botswana under Afrikamesterskapet i friidrett 2016
Kategori:Botswanske mestere i friidrett